CELEX: 62016CN0524
Language: el
Date: 2016-10-12 00:00:00
Title: Υπόθεση C-524/16: Αίτηση προδικαστικής αποφάσεως την οποία υπέβαλε το Corte dei Conti (Ιταλία) στις 12 Οκτωβρίου 2016 — Istituto Nazionale della Previdenza Sociale κατά Francesco Faggiano

16.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 14/19
            
         Αίτηση προδικαστικής αποφάσεως την οποία υπέβαλε το Corte dei Conti (Ιταλία) στις 12 Οκτωβρίου 2016 — Istituto Nazionale della Previdenza Sociale κατά Francesco Faggiano
   (Υπόθεση C-524/16)
   (2017/C 014/25)
   Γλώσσα διαδικασίας: η ιταλική
   
      Αιτούν δικαστήριο
   
   Corte dei Conti
   
      Διάδικοι στην υπόθεση της κύριας δίκης
   
   
      Εκκαλών: Istituto Nazionale della Previdenza Sociale
   
      Εφεσίβλητος: Francesco Faggiano .
   
      Προδικαστικά ερωτήματα
   
   
               1)
            
            
               Έχει η κοινοτική νομοθεσία, όπως αποτυπώνεται στον κανονισμό (ΕΟΚ) 1408/1971 του Συμβουλίου, της 14ης Ιουνίου 1971 (1), και στον κανονισμό (ΕΚ) 1606/1998 του Συμβουλίου, της 29ης Ιουνίου 1998 (2), την έννοια ότι δεν επιτρέπεται η υποβολή από πρόσωπο στο οποίο χορηγείται ήδη σύνταξη αιτήσεως συνυπολογισμού των χρονικών διαστημάτων καταβολής ασφαλιστικών εισφορών σε διαφορετικούς ασφαλιστικούς φορείς και ειδικότερα στο κράτος του οποίου ο αιτών έχει την ιθαγένεια και σε άλλη χώρα της Ευρωπαϊκής Ένωσης;
            
         
               2)
            
            
               Αντιβαίνει στο άρθρο 49, παράγραφος 1, στοιχείο β', σημείο ii), του κανονισμού (ΕΟΚ) 1408/1971 του Συμβουλίου, της 14ης Ιουνίου 1971, εθνική ρύθμιση, όπως το άρθρο 71 του ιταλικού νόμου 388 της 23ης Δεκεμβρίου 2000, κατά την οποία το δικαίωμα υποβολής αιτήσεως συνυπολογισμού των χρονικών διαστημάτων καταβολής ασφαλιστικών εισφορών σε διαφορετικούς ασφαλιστικούς φορείς, ειδικότερα δε στο κράτος του οποίου ο αιτών έχει την ιθαγένεια και σε άλλη χώρα της Ευρωπαϊκής Ένωσης, περιορίζεται στα πρόσωπα που δεν έχουν θεμελιώσει ακόμη δικαίωμα συντάξεως σε κάποιον ασφαλιστικό φορέα.
            
         
      (1)  Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ L 149, σ. 2).
   
      (2)  Κανονισμός (ΕΚ) 1606/98 του Συμβουλίου, της 29ης Ιουνίου 1998, για τροποποίηση του κανονισμού (EOΚ) 1408/71 περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και του κανονισμού (ΕΟΚ) 574/72 περί του τρόπου εφαρμογής του κανονισμού (ΕΟΚ) 1408/71, με σκοπό την επέκτασή τους ώστε να καλύπτουν ειδικά συστήματα για τους δημοσίους υπαλλήλους (ΕΕ L 209, σ. 1).